ພວກປະທ້ວງເສື້ອແດງໄທ ໂຮມຊຸມນຸມປະທ້ວງ ຮຽກຮ້ອງໃຫ້ປ່ອຍຜູ້ນໍາອີກ
ພວກເສື້ອແດງໄດ້ພາກັນໂຮມຊຸມນຸມ ຢູ່ພາຍໃຕ້ການຮັກສາ ຄວາມປອດໄພ ຢ່າງໜາແໜ້ນ ຂອງຕໍາຫລວດ ທີ່ສີ່ແຍກລາດຊະປະສົງ ໃນບາງກອກ ໃນວັນເສົາວານນີ້.
ພວກປະທ້ວງກຸ່ມເສື້ອແດງຈໍານວນຫລາຍພັນຄົນ ໄດ້ພາ ກັນໂຮມຊຸມນຸມໃນນະຄອນຫລວງບາງກອກ ເພື່ອເປັນຂີດ ໝາຍຄົບຮອບເກົ້າເດືອນນັບຕັ້ງແຕ່ ການກວາດລ້າງຢ່າງ ນອງເລືອດ ຕໍ່ການໂຮມຊຸມນຸມປະທ້ວງຕໍ່ຕ້ານລັດຖະບານ ຂອງພວກຕົນ ແລະເພື່ອຮຽກຮ້ອງໃຫ້ປ່ອຍຕົວພວກຜູ້ນໍາ ຂອງຕົນທີ່ ຖືກຄຸມຂັງໄວ້ຢູ່ໃນເວລານີ້ ພວກປະທ້ວງແມ່ນນໍາພາໂດຍພວກຜູ້ນໍາຂອງກຸ່ມເສື້ອແດງ ນາງທິດາ ຖາວອນເສດ ແລະນາຍຈະຕຸພອນ ພຣົມພັນ ພວກເສື້ອແດງໄດ້ພາກັນໂຮມຊຸມນຸມ ຢູ່ພາຍໃຕ້ການຮັກສາ ຄວາມປອດໄພ ຢ່າງໜາແໜ້ນຂອງຕໍາຫລວດ ທີ່ສີ່ແຍກ ລາດຊະປະສົງ ຊຶ່ງເປັນສູນກາງການຄ້າໃຫຍ່ແຫ່ງນຶ່ງຂອງ ນະຄອນຫລວງບາງກອກ ແລ້ວໄດ້ພາກັນເດີນຂະບວນໄປ ຍັງຕຶກສານສູງສຸດຂອງປະເທດ ເພື່ອອ່ານຄໍາຮຽກຮ້ອງ ຂອງພວກເຂົາເຈົ້າ ຢ່າງໜ້ອຍມີຜູ້ເສຍຊີວິດ 90 ຄົນ ແລະບາດເຈັບອີກ ເກືອບ 2,000 ຄົນ ໃນເຫດການ ປະທະກັນ ລະຫວ່າງພວກເສື້ອແດງແລະຝ່າຍທະຫານ ໃນລະຫວ່າງການໂຮມຊຸມນຸມເປັນ ເວລາສອງເດືອນເມື່ອປີຜ່ານມານີ້ ທີ່ຮຽກຮ້ອງໃຫ້ມີການເລືອກຕັ້ງໂດຍທັນທີນັ້ນ